CELEX: 32010R0366
Language: mt
Date: 2010-04-28 00:00:00
Title: Regolament tal-Kummissjoni (KE) Nru 366/2010 tat- 28 ta’ April 2010 li jemenda għall-125 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban

29.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 107/12
            
         REGOLAMENT TAL-KUMMISSJONI (KE) Nru 366/2010
   tat-28 ta’ April 2010
   li jemenda għall-125 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta’ ċerti merkanzija u servizzi lejn l-Afganistan, waqt li jsaħħaħ il-projbizzjoni ta’ titjiriet u jestendi l-iffriżar ta’ fondi u riżorsi finanzjarji oħra rigward it-Taliban tal-Afganistan (1), u b'mod partikolari l-Artikolu 7(1)(a) tiegħu,
   Billi:
   
               (1)
            
            
               L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta' fondi u riżorsi ekonomiċi skont dak ir-Regolament.
            
         
               (2)
            
            
               Fit-12 ta’ April 2010, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jemeda d-dejta ta’ identifikazzjoni ta’ seba’ persuni naturali mil-lista ta' persuni, gruppi u entitajiet li għalihom japplika l-iffriżar ta’ fondi u riżorsi ekonomiċi.
            
         
               (3)
            
            
               L-Anness I għandu b'hekk jiġi aġġornat f'dan is-sens,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 881/2002 hu b’dan emendat kif stabbilit fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
      Magħmul fi Brussell, it-28 ta’ April 2010.
      
         
            Għall-Kummissjoni,
         
         
            f'isem il-President,
         
         João VALE DE ALMEIDA
         
            Direttur Ġenerali għar-Relazzjonijiet Esterni
         
      
   
   
      (1)  ĠU L 139, 29.5.2002, p. 9.
   
      ANNESS
      L-Anness I tar-Regolament (KE) Nru 881/2002 huwa emendat kif ġej:
      
                  (1)
               
               
                  L-annotazzjoni “Ahmadullah (magħruf ukoll bħala Ahmadulla) Titolu: Qari. Funzjoni: Ministru tas-Sigurtà (Intelliġenza) tar-reġim Taliban. Data tat-twelid: Bejn wieħed u ieħor l-1975. Post tat-twelid: id-distrett ta’ Qarabagh, fil-provinċja ta’ Ghazni, l-Afganistan. Nazzjonalità: Afgana” taħt l-intestatura “Persuni naturali” għandha tiġi sostitwita b’dan li ġej:
                  Ahmadullah (magħruf ukoll bħala Ahmadulla) Titolu: Qari. Funzjoni: Ministru tas-Sigurtà (Intelliġenza) tar-reġim Taliban. Data tat-twelid: bejn wieħed u ieħor l-1975. Post tat-twelid: id-distrett ta' Qarabagh, fil-provinċja ta' Ghazni, l-Afganistan. Nazzjonalità: Afgana. Tagħrif ieħor: Allegatament miet f'Diċembru tal-2001. Data tan-nomina msemmija fl-Artikolu 2a(4)(b): 25.1.2001.
               
            
                  (2)
               
               
                  L-annotazzjoni “Ahmad Jan Akhunzada. Titolu: Maulavi. Funzjoni: Gvernatur tal-Provinċja ta' Zabol (l-Afganistan) taħt ir-reġim Taliban. Post tat-twelid: Il-provinċja ta' Urazgan, l-Afganistan. Nazzjonalità: Afgana” taħt l-intestatura “Persuni naturali” għandha tiġi sostitwita b'dan li ġej:
                  Ahmad Jan Akhundzada Shukoor Akhundzada (magħruf ukoll bħala (a) Ahmad Jan Akhunzada (b) Ahmad Jan Akhund Zada). Titolu: (a) Maulavi (b) Mullah. Funzjoni: Gvernatur tal-Provinċja ta' Zabol (l-Afganistan) taħt ir-reġim Taliban. Post tat-twelid: il-provinċja ta' Uruzgan, l-Afganistan. Nazzjonalità: Afgana. Tagħrif ieħor: Membru tat-Taliban responsabbli għall-provinċja ta' Uruzgan, l-Afganistan fil-bidu tal-2007. Data tan-nomina msemmija fl-Artikolu 2a(4)(b): 25.1.2001.
               
            
                  (3)
               
               
                  L-annotazzjoni “Hassan Abdullah Hersi Al-Turki (magħruf ukoll bħala Hassan Turki). Titolu: Sheikh. Data tat-twelid: madwar l-1944. Post tat-twelid: Reġjun V, l-Etjopja (ir-Reġjun ta’ Ogaden tal-Etjopja tal-Lvant). Nazzjonalità: Somali. Tagħrif ieħor: (a) Irrappurtat li huwa attiv fin-Nofsinhar tas-Somalja, f’Juba ta’ Isfel ħdejn Kismayo, prinċipalment f’Jilibe u Burgabo min-Novembru 2007; (b) Sfond familjari: Mill-klann ta’ Ogaden, is-sottoklann ta’ Reer-Abdille; (c) Parti mit-tmexxija ta’ Al-Itihaad Al-Islamiya (AIAI); (d) maħsub li kien involut fl-attakki fuq l-ambaxxati tal-Istati Uniti f'Nairobi u Dar es Salaam f'Awwissu 1998.” taħt l-intestatura “Persuni naturali” għandha tiġi sostitwita b’dan li ġej:
                  Hassan Abdullah Hersi Al-Turki (magħruf ukoll bħala (a) Hassan Turki, (b) Hassen Abdelle Fihiye, (c) Sheikh Hassan Abdullah Fahaih). Titolu: (a) Sheikh (b) Kurunell. Data tat-twelid: bejn wieħed u ieħor l-1944. Post tat-twelid: ir-Reġjun V, l-Etjopja (ir-Reġjun ta’ Ogaden tal-Etjopja tal-Lvant). Nazzjonalità: Somala. Tagħrif ieħor: (a) Irrappurtat li huwa attiv fin-Nofsinhar tas-Somalja, f’Juba ta’ Isfel ħdejn Kismayo, prinċipalment f’Jilibe u Burgabo sa min-Novembru 2007; (b) Sfond familjari: mill-klann ta’ Ogaden, is-sottoklann ta’ Reer-Abdille; (c) Parti mit-tmexxija ta’ Al-Itihaad Al-Islamiya (AIAI); (b) Maħsub li kien involut fl-attakki fuq l-ambaxxati tal-Istati Uniti f'Nairobi u Dar es Salaam f'Awwissu 1998. Data tan-nomina msemmija fl-Artikolu 2a(4)(b): 25.1.2001.
               
            
                  (4)
               
               
                  L-annotazzjoni “Khairullah Khairkhwah (alias Khairullah Mohammad Khairkhwah) Titlu: Maulavi. Funzjoni: Gvernatur tal-Provinċja ta' Ħerat (l-Afganistan) taħt ir-reġim Taliban. Data tat-twelid: Bejn wieħed u ieħor fl-1963. Post tat-twelid: Id-distrett ta' Argistan, il-provinċja ta' Kandaħar, l-Afganistan. Ċittadinanza: Afgana” taħt l-intestatura “Persuni naturali” għandha tiġi sostitwita b'dan li ġej:
                  Khairullah Khairkhwah (magħruf ukoll bħala Mullah Khairullah Khairkhwah). Titolu: (a) Maulavi (b) Mullah. Funzjoni: (a) Gvernatur tal-Provinċja ta’ Herat (l-Afganistan) taħt ir-reġim Taliban, (b) kelliem tar-reġim Taliban, (c) Gvernatur tal-provinċja ta’ Kabul taħt ir-reġim Taliban, (d) Ministru tal-Affarijiet Interni taħt ir-reġim Taliban. Data tat-twelid: bejn wieħed u ieħor l-1963. Post tat-twelid: id-distrett ta' Argistan, il-provinċja ta' Kandaħar, l-Afganistan. Nazzjonalità: Afgana. Tagħrif ieħor: F’kustodja f’Ġunju 2007. Data tan-nomina msemmija fl-Artikolu 2a(4)(b): 25.1.2001.
               
            
                  (5)
               
               
                  L-annotazzjoni “Abdul Manan Nyazi (magħruf ukoll bħala (a) Abdul Manan Nayazi, (b) Abdul Manan Niazi, (c) Baryaly, (d) Baryalai). Titolu: Mullah. Funzjoni: Gvernatur tal-Provinċja ta' Kabul taħt ir-reġim Taliban. Data tat-twelid: Bejn wieħed u ieħor l-1968. Post tat-twelid: id-distrett ta' Pashtoon Zarghoon fil-provinċja ta' Ħerat, l-Afganistan. Nazzjonalità: Afgana. Informazzjoni oħra: Maħsub li jinsab fiż-żona tal-fruntiera ta’ bejn l-Afganistan u l-Pakistan” taħt l-intestatura “Persuni naturali” għandha tiġi sostitwita b’dan li ġej:
                  Abdul Manan Nyazi (magħruf ukoll bħala (a) Abdul Manan Nayazi, (b) Abdul Manan Niazi, (c) Baryaly, (d) Baryalai). Titolu: Mullah. Funzjoni: Gvernatur tal-Provinċja ta' Kabul taħt ir-reġim Taliban. Data tat-twelid: bejn wieħed u ieħor l-1968. Post tat-twelid: id-distrett ta' Pashtoon Zarghoon fil-provinċja ta' Ħerat, l-Afganistan. Nazzjonalità: Afgana. Tagħrif ieħor: membru tat-Taliban responsabbi għall-provinċja ta’ Ħerat. Maħsub li jinsab fiż-żona tal-fruntiera ta' bejn l-Afganistan u l-Pakistan. Data tan-nomina msemmija fl-Artikolu 2a(4)(b): 25.1.2001.
               
            
                  (6)
               
               
                  L-annotazzjoni “Nooruddin Turabi. Titolu: Mullah. Funzjoni: Ministru tal-Ġustizzja tar-reġim Taliban. Data tat-twelid: Bejn wieħed u ieħor fl-1963. Post tat-twelid: Kandaħar, l-Afganistan. Nazzjonalità: Afgana” taħt l-intestatura “Persuni naturali” għandha tiġi sostitwita b'dan li ġej:
                  Nooruddin Turabi Muhammad Qasim (magħruf ukoll bħala Noor ud Din Turabi). Titolu: (a) Mullah (b) Maulavi. Funzjoni: Ministru tal-Ġustizzja tar-reġim Taliban. Data tat-twelid: bejn wieħed u ieħor l-1963. Post tat-twelid: (a) Kandaħar, l-Afganistan, (b) id-distrett ta’ Chora fil-provinċja ta’ Uruzgan, l-Afganistan. Nazzjonalità: Afgana. Data tan-nomina msemmija fl-Artikolu 2a(4)(b): 25.1.2001.
               
            
                  (7)
               
               
                  L-annotazzjoni “Shams Ur-Rahman. Titolu: Mullah. Funzjoni: Deputat Ministru tal-Agrikoltura tar-reġim Taliban. Nazzjonalità: Afgana” taħt l-intestatura “Persuni naturali” għandha tiġi sostitwita b'dan li ġej:
                  Shams Ur-Rahman Sher Alam (magħruf ukoll bħala (a) Shamsurrahman (b) Shams-u-Rahman). Titolu: (a) Mullah (b) Maulavi. Funzjoni: Deputat Ministru tal-Agrikoltura tar-reġim Taliban. Post tat-twelid: id-distrett ta' Suroobi, il-provinċja ta' Kabul, l-Afganistan. Nazzjonalità: Afgana. Tagħrif ieħor: Maħsub li jinsab fiż-żona tal-fruntiera ta' bejn l-Afganistan u l-Pakistan. Data tan-nomina msemmija fl-Artikolu 2a(4)(b): 23.2.2001.